GUNKUL รายได้ปี 58 เฉียด 5 พันล้านบาทรุกหนักธุรกิจพลังงาน เล็งซื้อโรงไฟฟ้าญี่ปุ่น
โบรกฯ แนะนำหุ้น GUNKUL เป้า 25.80 บ. ระยะสั้น 22.50 บ. Backlog หนุนกว่า 3 พันลบ. คาดปี 58 รายได้โตกว่า 50% สู่ระดับ 4.9 พันลบ. พร้อมร่วมมือพันธมิตรลงทุนโรงไฟฟ้าไบโอแมส เล็งซื้อกิจการโรงไฟฟ้าของญี่ปุ่นเพิ่ม
17 ก.ย. 2558

บล.กสิกรไทย ระบุในบทวิเคราะห์ (17 ก.ย.) แนะนำซื้อ หุ้นบริษัท กันกุลเอ็นจิเนียริ่ง จำกัด (มหาชน) หรือ GUNKUL ราคาเหมาะสมทางพื้นฐาน 25.80 บาท ทั้งนี้ คาดว่าปี 58 รายได้เติบโตกว่า 50% สู่ระดับ 4.9 พันล้านบาท รองรับด้วย Backlog ปัจจุบันที่ 3 พันล้านบาท อยู่ระหว่างแผนการศึกษาโครงการลงทุนของภาครัฐ มูลค่า 2 แสนล้านบาทแบ่งเป็นงานสายส่งไฟฟ้าบนดินประมาณ 1 แสนล้านบาท งานสถานีส่งไฟฟ้าใต้ ดินมูลค่าประมาณ 1 แสนล้านบาท โดยบริษัทหวังที่จะได้งานราว 20%
ขณะที่บริษัทตั้งเป้าภายในปี 60-61 จะมีรายได้จากธุรกิจพลังงานประมาณ 80% ของรายได้ทั้งหมด ประเมิน ณ สิ้นปี 58 มีกำลังการผลิตไฟฟ้าร่วม 147 MW นอกจากนี้ยังมีการร่วมมือพันธมิตรร่วมลงทุนโรงไฟฟ้าไบโอแมสขนาดกำลังผลิต 60 MW พร้อมเล็งซื้อกิจการโรงไฟฟ้าของญี่ปุ่นเพิ่มเป็น 200 MW ในปี 59 จากปัจจุบันมีอยู่ 70 MW เป้าหมายทางกลยุทธ์ระยะสั้นที่ 22.50 บาท ตัดขาดทุนที่ 20.00 บาท